**KOSOVSKI FOND ZA KREDITNO JEMSTVO**

**PRAVILNIK O PONAŠANJU I ETICI**

**I. Osnove**

1. **Osnovne vrednosti KFKJ**

KFKJ je posvećen održivom poslovnom upravljanju i društvenoj odgovornosti koja prati isto. Uloga KFKJ u poslovnoj zajednici na Kosovu okarakterisana je odgovornošću prema članovima odbora, upravi, korisnicima, zaposlenima i zainteresovanim stranama, kao i prema društvu u celini.

Pravilnikom KFKJ o ponašanju i etici definišu se osnovne vrednosti naše organizacije i isti predstavlja osnovu poslovne kulture koja je u skladu sa zakonom i koja je zasnovana na etičkim načelima. Istim se obezbeđuje da je naše ponašanje u poslovanju i etičkim stvarima u skladu sa najvišim standardima koji se zasnivaju na sledećim vrednostima:

* Poklanjanje pažnje korisniku
* Profesionalizam
* Kvalitet
* Uzajamno poštovanje
* Inicijativa
* Timski rad
* Integritet

Ovo obuhvata dobro poslovno upravljanje.

Poštovanjem ovih pravila ujedno se održava i unapređuje ugled KFKJ i njegovih zainteresovanih strana.

1. **Ciljna grupa**

Odredbe Pravilnika KFKJ o ponašanju odnose se na svakog člana odbora, upravu, zaposlene i izvođače radova za KFKJ, i isti su dužni da ga poštuju. Pored toga, treća lica koja postupaju u ime i/ili za KFKJ, dužna su da poštuju odredbe Pravilnika KFKJ o ponašanju i etici.

1. **Poštovanje Pravilnika KFKJ o ponašanju i etici**

Pravilnik KFKJ o ponašanju i etici predstavlja obavezujući skup pravila kojima se rukovode svakodnevni poslovi. Pokušaj ostvarivanja dobiti ne opravdava nikakvo kršenje zakona i Pravilnika KFKJ o ponašanju i etici. Odričemo se svakog poslovnog prometa koji je moguće ostvariti jedino ako se iste prakse podržavaju ili se u njima učestvuje. Kao opravdanje se ne može koristiti ni činjenica da da iste prakse primenjuje konkurencija ili neki drugi učesnik na tržištu.

1. **Domaći zakoni i standardi KFKJ**

Poštujemo zakone, propise i pravilnike Republike Kosovo. Nastojimo da ispoštujemo najviše moguće standarde u obavljanju naših poslovnih delatnosti. Ako su domaćim zakonima ili propisima i Pravilnikom KFKJ o ponašanju i etici predviđena drugačija pravila ili tumačenja, primenjuju se strožija, dalekosežnija pravila ili tumačenja.

1. **Odgovornost**

Najvišu odgovornost za primenu Pravilnika KFKJ o ponašanju i etici ima Odbor direktora KFKJ. Upravni direktor KFKJ obezbeđuje odgovarajuću primenu i usklađenost Pravilnika o ponašanju i etici. Svaki upravnik i direktor dužan je da posluži kao uzor.

1. **Primena**

Kod primene Pravilnika KFKJ o ponašanju i etici, neophodno je uzeti u obzir ugled KFKJ te sprečiti svaki rizik ili štetu po isti. Kod svake odluke, član odbora, upravnik, zaposleni, izvođač radova ili srodna treća strana dužna je da vodi računa o mogućem riziku odgovarajućeg prometa, a koji može da našteti ugledu KFKJ.

1. **Pitanja u vezi sa Pravilnikom KFKJ o ponašanju i etici**

Nijedan pravilnik o ponašanju i etici ne može da odredi odgovarajuće ponašanje u svakoj situaciji, niti je to cilj. KFKJ se oslanja na svakoga od nas da donosimo pažljiv i smotren sud o tome šta je ispravno i prikladno u svakoj posebnoj situaciji.

Ako ne možete sa sigurnošću da odredite da li je preduzimanje određene radnje prikladno ili ne, uzmite u obzir sledeća pitanja:

* Da li je moj postupak zakonit i da li je u skladu sa politikom KFKJ?
* Da li moje postupak „deluje“ ispravno?
* Da li mogu da ga opravdam pred drugima u organizaciji ili organima nadležnim za rešavanje stvari u vezi sa KFKJ?
* Da li mogu da odbranim svoj postupak ako me kasnije neko pita za isti?

U slučaju pitanja u vezi sa primenom Pravilnika KFKJ o ponašanju i etici, a niste sigurni koja su neposredna ili posredna dejstva prometa na ciljeve koje KFKJ želi da postigne u sklopu svoje etičke politike, savet potražite od svog upravnika ili od upravnog direktora/Odbora direktora.

1. **Obaveza prijave kršenja pravila**

Ako član odbora, upravnik, zaposleni, izvođač radova ili srodna treća strana sazna za materijalno kršenje pravila KFKJ, ista je dužna da stvar blagovremeno prijavi svom upravniku i upravnom direktoru. Zaposleni može da odluči da kršenje pravila prijavi upravnom direktoru i anonimnim putem. Svaka prijava se tretira kao poverljiva. KFKJ obezbeđuje da zaposleni koji prijavi kršenje pravila ne trpi štetu u pogledu napredovanja u karijeri na ime prijave koju je savesno podneo.

Prijava se može podneti na svaki mogući način koji se koristi kao sredstvo komunikacije, uključujući i pisani izveštaj.

1. **Kazne u slučaju kršenja Pravilnika KFKJ o ponašanju i etici**

Pravilnik KFKJ o ponašanju i etici čini sastavni deo opštih uslova rada. Svako kršenje Pravilnika KFKJ o ponašanju i etici samim tim podvlači posledice iz zakona o radu i može se kazniti disciplinskom merom, uključujući i prekid radnog odnosa bez prethodnog upozorenja.

**II. RADNO MESTO I KOLEGE**

1. **Uzajamno poštovanje, poštenje i integritet**

KFKJ poštuje mišljenja drugih kao i njihovo lično dostojanstvo, privatnost i lična prava. Ne tolerišemo nikakvu diskriminaciju niti uznemiravanje na račun nacionalnosti, kulture, veroispovesti, boje kože, pola, seksualne orijentacije, starosti ili invaliditeta nekog lica. Zapošljavanje, unapređivanje i ocenjivanje zaposlenih vrši se isključivo na osnovu kriterijuma učinka, kao što je postizanje usaglašenih ciljeva ili radno iskustvo.

1. **Sukobi interesa**

Svaki član odbora, upravnik, zaposleni, izvođač radova i srodna treća strana dužna je da obezbedi da je u njenom interesu da ne dolazi u sukob sa svojim dužnostima prema KFKJ niti prema svojim korisnicima i zainteresovanim stranama. Sukobi interesa mogu nastati, posebno u vezi sa poklonima, pozivima, dodeljivanjem ugovora, kao i prometima u finansijskim instrumentima, i u vezi sa korupcijom, prevarom ili zloupotrebom tržišta. U slučaju stvarnog ili mogućeg sukoba interesa kod člana odbora, isti je dužan da odmah obavesti predsedavajućeg Odboru, koji u konsultaciji sa upravnim direktorom odlučuje o postojanju sukoba interesa. U slučaju odluke da postoji sukob interesa, predsedavajući odlučuje koje je mere neophodno preduzeti u skladu sa Poveljom i politikom KFKJ, te merodavnim pravom. Slučajevi sukoba interesa koji su u vezi sa upravnicima, zaposlenima, izvođačima radova i srodnim trećim stranama, prijavljuju se upravnom direktoru, koji zatim odlučuje da li sukob interesa zaista postoji i koje je mere neophodno preduzeti.

1. **Zaštita podataka**

KFKJ pažljivo i savesno postupa kod prijema, obrade i čuvanja podataka (finansijski podaci, tehnički podaci, podaci o korisniku, beleške u spisima, itd.). U tom pogledu, pridržavamo se predviđenih standarda i postupaka sigurnosti podataka u cilju sprečavanja mogućnosti da neovlašćena lica mogu da vide, koriste, menjaju ili uništavaju iste podatke.

**III. MITO I KORUPCIJA**

1. **Mito**

KFKJ ne toleriše nikakav oblik mita i korupcije. Ne prihvatamo niti dajemo nikakvu nepropisnu prednost (podsticaj) bilo kakve vrste, bez obzira na to da li lice koje nudi ili traži takvu prednost radi u javnom ili privatnom sektoru.

1. **Podsticajna plaćanja**

Ni zaposleni ni druga lica koja rade za KFKJ ne vrše podsticajna plaćanja; podsticajna plaćanja su manji iznos novca koji se daje javnim službenicima u cilju dobijanja ili ubrzanog vršenja usluge istog lica, a na koju imamo zakonsko pravo.

1. **Neposredno ili posredno uzimanje mita od treće strane**

KFKJ pažljivo i temeljno bira svoje zastupnike u poslovanju, savetnike, posrednike i svako treće lice koje postupa u njegovo ime i podržava ga u poslovnim delatnostima. Takođe, KFKJ ulaže svaki napor u to da isto treće lice ne daje niti prima mito ili podsticajna plaćanja u okviru svog poslovnog odnosa sa KFKJ.

1. **Pokloni i pozivnice**

Prihvatanje i davanje poklona u vidu novca zabranjeno je kao stvar načela. Svaki drugi poklon i poziv predmet je strogih pravila i prethodnog odobrenja upravnog direktora.

1. **Rashod/rashodni računi, donacije, humanitarna davanja i pokroviteljstvo**

Beneficije u vidu rashoda, donacija, humanitarnih davanja i pokroviteljstva ne smeju se davati, tražiti ili uzimati u cilju zaobilaženja smernica u vezi sa prihvatanjem i davanjem poklona, mita, novca za korupciju, beneficija datih političkim strankama i politički izloženim licima, i za buduće potrebe KFKJ. Donacije, humanitarna davanja i pokroviteljstvo može da odobri samo Odbor direktora.

**IV. RAD SA KORISNICIMA I POSLOVNIM PARTNERIMA**

1. **Usluge za korisnike**

KFKJ je posvećen uslužnoj kulturi stalno nastojeći da premaši očekivanja korisnika. Usluge pružamo samo ako za iste posedujemo odgovarajuće dozvole i stručnost, kao i neophodne funkcije podrške/sposobnosti, i usluge uvek pružamo u interesu svojih korisnika, u najvećoj mogućoj meri. Osim toga, kada dajemo preporuke, dužni smo da obezbedio da su iste iskrene i pravične, te da su korisnici propisno obavešteni o rizicima. Lažno oglašavanje i oglašavanje koje dovodi u zabludu nije prihvatljivo.

1. **Poverljivost**

KFKJ svaki podatak svog korisnika tretira strogo poverljivim. Kao stvar načela, nijedan podatak korisnika ne odajemo trećoj strani. Izuzeci su dozvoljeni samo ako korisnik prethodno da svoju saglasnost ili u slučaju da postoje činjenice da se radi o priznatom izuzetku od zabrane otkrivanja podataka, posebno u vezi sa nadzornim i tužilačkim organima.

1. **Znajte svoje korisnike**

Znajući svoje korisnike, njihov ugled i položaj, kao i prirodu njihovih poslovnih delatnosti, KFKJ namerava da dostigne najbolji mogući nivo u kvalitetu usluga. Stalno vršimo propisni pregled i proveru da bismo saznali poreklo sredstava svojih korisnika i otkrili svaku sumnjivu delatnost.

1. **Pranje novca**

Finansijske i kreditne institucije se mogu koristiti kao sredstva za „pranje“ novca stečenog kriminalnom aktivnošću i za skrivanje njegovog nezakonitog porekla i ponovno uvođenje u uobičajeni poslovni ciklus. Takve aktivnosti narušavaju integritet organizacije, nanose štetu njenom ugledu i isti mogu da izlože teškim kaznama. KFKJ podržava međunarodnu borbu protiv pranja novca i primenjuje veoma stroge mere predostrožnosti i zaštite.

**V. ZLOUPOTREBA TRŽIŠTA**

1. **Insajdersko trgovanje**

Insajdersko trgovanje obuhvata nepropisno korišćenje neobjavljenih podataka u vezi sa cenama radi lične koristi trećeg lica prilikom trgovanja hartijama od vrednosti. Insajdersko trgovanje neposredno je kažnjivo krivičnim zakonom i podvlači disciplinske posledice.

1. **Pravična konkurencija**

Uslov integriteta odnosi se i na borbu za udelom na tržištu. KFKJ ne ulazi u nikakav neprihvatljiv usmeni dogovor i poštuje pravila pravične konkurencije, kao i pravila kojima se rukovodi ponašanje na tržištu koje je uobičajeno za Kosovo i na međunarodnom nivou.

**VI. KNJIGOVODSTVO I FINANSIJE**

1. **Računovodstvo i podnošenje izveštaja**

U svojim procesima donošenja odluka, KFKJ se oslanja na tačnost i preciznost računovodstvene evidencije. U tom kontekstu, od posebnog je značaja da se lični podaci, kao i obračunski te finansijski podaci tretiraju kao poverljivi. Svaki poslovni promet evidentira se u našim knjigama u skladu sa predviđenim postupkom i načelima provere, kao i opšte prihvaćenim načelima obračuna na Kosovu. Takva evidencija sadrži neophodne podatke o odgovarajućim prometima.

1. **Obaveza prijave**

KFKJ preuzima obavezu da blagovremeno dostavi potpune, pravične, precizne i razumljive podatke u svojim sredstvima komunikacije i u okviru svoje obaveze da prijavi podatke nadzornim organima i svojim učesnicima. Naša finansijska prijava u skladu je sa postojećim standardima na Kosovu.

1. **Saradnja sa nadzornim organima**

Preuzimamo obavezu da obezbedimo otvoren, transparentan i susretljiv odnos sa Centralnom bankom Kosova i Vladom Kosova. Naš cilj je da razvijemo odnos između KFKJ i organa koji se zasniva na poverenju.

**VII. OSETLJIVE POSLOVNE OBLASTI**

1. **Ljudska prava**

KFKJ neće, izdavanjem jemstava odgovarajućoj registrovanoj finansijskoj instituciji, podržavati projekte ili strane koje se upuštaju ili koje su se upustile u korišćenje prisilnog rada, uključujući obaveznog rada ili dečijeg rada, ili:

* kršenje Evropske konvencije o ljudskim pravima;
* kršenje obaveza iz zakona o radu i društvenog prava na Kosovu;
* kršenje važećih propisa međunarodnih organizacija, uključujući, bez ograničenja, odgovarajuće konvencije UN, ili
* kršenje prava domaćeg stanovništva ili manjina.
1. **Životna sredina**

Finansiranje učešća u neki promet i/ili projekat koji životnu sredinu dovodi pod rizik sa trajnim posledicama nije u skladu sa poslovnom politikom KFKJ. Vidite Priručnik KFKJ o politici zaštite životne sredine.

Ako niste sigurni koja su neposredna ili posredna dejstva prometa na ciljeve koje KFKJ želi da postigne u sklopu svoje politike za zaštitu životne sredine, savet potražite od upravnog direktora.

1. **Oružje**

Na račun posebno osetljive prirode takvih prometa, KFKJ ima obuhvatne i ograničavajuće propise u vezi sa izdavanjem jemstava za finansiranje bilo koje vrste naoružanja.

1. **Ograničenja i sankcije u trgovini**

KFKJ se pridržava međunarodnih specifikacija u vezi sa embargom i ograničenjima u trgovini.

1. **Nedozvoljeni poslovni odnos**

KFKJ ne održava niti će održavati nikakav korisnički odnos sa šel bankama.